CELEX: C2005/243/20
Language: da
Date: 2005-10-01 00:00:00
Title: Sag C-312/05 P: Appel iværksat den 8. august 2005 af TeleTech Holdings Inc. til prøvelse af dom afsagt den 25. maj 2005 af De Europæiske Fællesskabers Ret i Første Instans (Anden Afdeling) i sag T-288/03, TeleTech Holdings Inc. mod Kontoret for Harmonisering i det Indre Marked (Varemærker og Design) (KHIM), støttet af Teletech International S.A. som intervenient

1.10.2005   
            
            
               DA
            
            
               Den Europæiske Unions Tidende
            
            
               C 243/12
            
         Appel iværksat den 8. august 2005 af TeleTech Holdings Inc. til prøvelse af dom afsagt den 25. maj 2005 af De Europæiske Fællesskabers Ret i Første Instans (Anden Afdeling) i sag T-288/03, TeleTech Holdings Inc. mod Kontoret for Harmonisering i det Indre Marked (Varemærker og Design) (KHIM), støttet af Teletech International S.A. som intervenient
   (Sag C-312/05 P)
   (2005/C 243/20)
   Processprog: spansk
   Ved De Europæiske Fællesskabers Domstol er der den 8. august 2005 iværksat appel af TeleTech Holdings Inc. ved abogados E. Armijo Chávarri og A. Castán Pérez-Gómez, til prøvelse af dom afsagt den 25. maj 2005 af De Europæiske Fællesskabers Ret i Første Instans (Anden Afdeling) i sag T-288/03, TeleTech Holdings Inc. mod Kontoret for Harmonisering i det Indre Marked (Varemærker og Design) (KHIM), støttet af Teletech International S.A. som intervenient.
   Appellanten har nedlagt påstand om, at den anfægtede dom ophæves, og at appellantens påstande tages til følge.
   Søgsmålsgrunde og væsentligste argumenter:
   Appellen støttes på følgende to anbringender:
   Med det første anbringende har appellanten gjort gældende, at Retten i Første Instans har tilsidesat artikel 52 i forordning nr. 40/94 (1) (sammenholdt med forordningens artikel 8, stk. 1, litra b), idet den har fejlfortolket denne bestemmelse og således har tilsidesat princippet om, at EF-varemærkerne består side om side med og sammenlignes med nationale varemærker. Under samme anbringende har appellanten påberåbt sig, at der foreligger en tilsidesættelse af nævnte forordnings artikel 74, ligeledes på grund af fejlfortolkning, samt en tilsidesættelse af appellantens ret til kontradiktion.
   Med det andet anbringende har appellanten anført, at Rettens fortolkning af artikel 8, stk. 1, litra b), i forordning nr. 40/94 er behæftet med en retlig fejl, idet Retten har anvendt kriteriet om den relevante kundekreds' opfattelse ukorrekt ved vurderingen af risikoen for forveksling mellem de omtvistede varemærker.
   
      (1)  Rådets forordning af 20. december 1993 om EF-varemærker (EFT L 11 af 14.1.1994, s. 1).